z 28. novembra 2019,

**ktorým sa mení a dopĺňa zákon Národnej rady Slovenskej republiky**

**č**. **152/1995 Z. z. o potravinách v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republikyč. 152/1995 Z. z. o potravinách v znení zákona Národnej rady Slovenskej republikyč. [290/1996 Z. z.](http://www.zakonypreludi.sk/zz/1996-290), zákona č. [470/2000 Z. z.](http://www.zakonypreludi.sk/zz/2000-470), zákona č. [553/2001 Z. z.](http://www.zakonypreludi.sk/zz/2001-553), zákona č. [23/2002 Z. z.](http://www.zakonypreludi.sk/zz/2002-23), zákona č. [450/2002 Z. z.](http://www.zakonypreludi.sk/zz/2002-450), zákona č. [472/2003 Z. z.](http://www.zakonypreludi.sk/zz/2003-472), zákona č. [546/2004 Z. z.](http://www.zakonypreludi.sk/zz/2004-546), zákona č. [195/2007 Z. z.](http://www.zakonypreludi.sk/zz/2007-195), zákona č. [318/2009 Z. z.](http://www.zakonypreludi.sk/zz/2009-318), zákona č. [114/2010 Z. z.](http://www.zakonypreludi.sk/zz/2010-114), zákona č. [349/2011 Z. z.](http://www.zakonypreludi.sk/zz/2011-349), zákona č. [459/2012 Z. z.](http://www.zakonypreludi.sk/zz/2012-459), zákona č. [42/2013 Z. z.](http://www.zakonypreludi.sk/zz/2013-42), zákona č. [36/2014 Z. z.](http://www.zakonypreludi.sk/zz/2014-36), zákona č. [101/2014 Z. z.](http://www.zakonypreludi.sk/zz/2014-101), zákona č. [30/2015 Z. z.](http://www.zakonypreludi.sk/zz/2015-30), zákona č. [376/2016 Z. z.](http://www.zakonypreludi.sk/zz/2016-376), zákona č. 91/2019 Z. z. a zákona č. 303/2019 Z. z. sa mení dopĺňa takto:

1. V § 6 ods. 5 písm. d) sa slová „bezodplatného prevodu podľa odseku 7“ nahrádzajú slovami „uzavretia darovacej zmluvy podľa odseku 7 alebo odseku 8“.
2. V § 6 odsek 7 znie:

„(7) Prevádzkovateľ, ktorý uvádza na trh potraviny v prevádzkarni s predajnou plochou väčšou ako 400 m2, je povinný uzatvoriť zmluvu o darovaní potravín po uplynutí dátumu minimálnej trvanlivosti, len ak sú bezpečné, aspoň s jednou osobou vykonávajúcou činnosť s verejnoprospešným účelom v oblasti poskytovania sociálnej pomoci, humanitárnej starostlivosti alebo sociálnych služieb podľa osobitných predpisov8dac) (ďalej len „charitatívna organizácia“), pričom od nej nemôže za tieto potraviny požadovať akékoľvek priame alebo nepriame plnenie. Charitatívna organizácia môže nakladať s potravinami po uplynutí dátumu minimálnej trvanlivosti až po jej registrácii podľa odseku 1, pričom je povinná pred začatím činnosti podľa odseku 11 písm. c) požiadať príslušný regionálny úrad verejného zdravotníctva o vykonanie úradnej kontroly každej výdajne charitatívnej organizácie podľa osobitného predpisu.8dad)“.

1. V § 6 sa za odsek 7 vkladajú nové odseky 8 a 9, ktoré znejú:

„(8) Iný prevádzkovateľ ako prevádzkovateľ podľa odseku 7 uvádzajúci na trh potraviny, môže uzatvoriť zmluvu o darovaní potravín, ktoré sú po uplynutí dátumu minimálnej trvanlivosti, len ak sú bezpečné, s charitatívnou organizáciou, pričom od nej nemôže za tieto potraviny požadovať akékoľvek priame alebo nepriame plnenie. Na charitatívnu organizáciu sa vzťahujú všetky povinnosti podľa odsekov 7 a 13.

(9) Zmluva o darovaní podľa odsekov 7 a 8 musí okrem všeobecných náležitostí zmluvy obsahovať minimálne

a) harmonogram plnení a

b) podmienky dodania a prevzatia potraviny.“.

Doterajšie odseky 8 až 11 sa označujú ako odseky 10 až 13.

1. V § 6 ods. 11 až 13 sa za slová ,,odseku 7“ vkladajú slová ,,alebo odseku 8“.
2. V § 6 ods. 12 a 13 sa slová „bezodplatne prevádza“ nahrádzajú slovom „daruje“.
3. V § 6 ods. 13 sa slová „odseku 9“ nahrádzajú slovami „odseku 11“.
4. V § 28 sa odsek 2 dopĺňa písmenom q), ktoré znie:

„q) nesplní povinnosť uzatvoriť zmluvu o darovaní podľa § 6 ods. 7 alebo ods. 8.“.

1. V § 28 ods. 4 písm. i) sa slová „bezodplatného prevodu podľa § 6 ods. 7“ nahrádzajú slovami „uzatvorenia darovacej zmluvy podľa § 6 ods. 7 alebo ods. 8“.

**Čl. II**

Tento zákon nadobúda účinnosť 1. januára 2024.

prezidentka Slovenskej republiky

predseda Národnej rady Slovenskej republiky

predseda vlády Slovenskej republiky